FOTO'S: Nuwe liefde nuwe lewe vir Willie Esterhuizen
JY LEES NOU FOTO'S: Nuwe liefde nuwe lewe vir Willie Esterhuizen
Ná 'n moeilike paar jaar kan Willie Esterhuizen nie ophou glimlag nie … Sy 'beste fliek nog' word volgende maand uitgereik, hy't 'n uitdagende swaargewig-hoofrol losgeslaan en hy's dolverlief op sy nuwe vrou!
Nadat hy baie lank gesukkel het?om sy gevoelens oor Glen te verwerk, het hy besluit dis tyd om weer sy hart oop te maak. "Ek het byna twee jaar lank gerou, en in daardie tyd is [die akteurs] Zack [du Plessis] en Andrew [Thompson] ook oorlede. Ek was dankbaar vir my werk en dat ek mense kan laat lag vir 'n lewe, want anders het ek alleen by die huis gesit en gehuil op die moeilike dae. En toe het ek gesien jou huweliksbeloftes – tot die dood ons skei – is die waarheid. En die dood is so deel van die lewe soos geboorte.
Die fliek handel oor die verhouding tussen Faan en sy pa, Frik, en oor?die adel van armoede. Vervaardiger Helena Spring sê dit was enige filmmaker se droomprojek. "Dié pragtige verhaal van Pieter Fourie omarm groot temas met soveel deernis dat dit 'n glimlag op jou gesig sit terwyl jy sluk aan 'n knop in jou keel."
Dit handel weer oor 'n disfunksionele Afrikaanse gesin met kinders op skool, maar dit vat dinge nóg verder. Dit wys probleme in?ons samelewing uit, soos dat mense natuurlik trou vir beter of beter, nie for better or worse, soos die Engelsman sê nie, en oor die probleme in ons opvoedingstelsel en skole."
"Ek skryf al hul stories uit my hart uit. Molly en Wors en hul kinders is soos menige Afrikaanse gesin. Hulle is disfunksioneel en sukkel om 'n bestaan te voer en die probleme?wat hulle moet oplos, is universeel. Dis eintlik maar vier vetties wat elke dag om die etenstafel sit en strooi praat, maar dis die soort gemors?wat enigiemand kan verstaan; dit handel beslis nie oor die probleme in Sirië nie.
"Op 'n vreemde manier is dit tog ook 'n opvoedkundige program, want die karakters wonder oor dinge wat ons almal maar doen, soos ouma se vreemde moesie en of dit nodig is dat sy die dokter daaroor besoek.?Dit leer kykers dinge soos hoe om die angel uit simpel en onnodige bakleiery te haal, en dat almal maar foute het. Molly het byvoorbeeld 'n drankprobleem, maar Wors leer hoe om dit te hanteer. Wors lieg weer lekker, maar hy is steeds inherent 'n goeie mens."
"Dis in my natuur om die glas altyd halfvol te sien – ek soek die positiewe. As mense sê hulle wil die TV-skerm met 'n skoen gooi as Molly & Wors op is, oor dit so kommin is, pla dit my nie. Ek het al lankal geleer om my nie aan resensies te steur nie, want today's paper is tomorrow's toilet paper. Die enigste probleem is natuurlik die vlekke wat dit los ..."
"En dit help my ook – eintlik elkeen van ons wat betrokke is by?die programme. Ons is almal al deur moeilike tye op stel, maar die program gaan aan. Marga van Rooy [Ella in die reeks] se man is oorlede, Carien Botha [Blapsie] se pa is oorlede, ek het my vrou verloor en ons het almal vir Andrew verloor in die paar jaar wat ons saamgewerk het. Die dag?toe haar man oorlede is, het Marga steeds ingekom werk toe en ons het?'n episode geskiet. Dit was een van haar beste vertonings. Ek was 'n week ná Glen se begrafnis weer op stel. Werk red jou, dit bring jou terug na die werklikheid."
"Ek werk soos my Indiese en Joodse vriende – ons hou dinge in die familie. Dan het jy geen ander keuse as om?dit te laat werk nie, want almal se lot is saam daar ingegooi. Jou familie is ook maar al wat jy het aan die einde van die dag, so jy moet naby aan hulle wees.
Ons is almal betrokke by byna elke aspek van die onderneming – van skryf tot regie, toneelspeel, kamerawerk, redigering en meng. Dis belangrik?om te weet wat in al daardie afdelings aangaan, selfs wanneer 'n kenner dit vir jou doen. Só bly jy by, deur altyd iets nuuts te leer."